CELEX: 32006R1231
Language: lv
Date: 2006-08-16 00:00:00
Title: Komisijas Regula (EK) Nr. 1231/2006 ( 2006. gada 16. augusts ), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz ceftiofūru un polietilēnglikola sorbitānmonooleātu un -trioleātu   (Dokuments attiecas uz EEZ)

17.8.2006   
            
            
               LV
            
            
               Eiropas Savienības Oficiālais Vēstnesis
            
            
               L 225/3
            
         
      KOMISIJAS REGULA (EK) Nr. 1231/2006
   (2006. gada 16. augusts),
   ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz ceftiofūru un polietilēnglikola sorbitānmonooleātu un -trioleātu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), jo īpaši tās 2. un 3. pantu,
   ņemot vērā Eiropas Zāļu aģentūras atzinumus, ko formulējusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs un kuras paredzēts izmantot attiecībā uz produktīvajiem dzīvniekiem, ir jānovērtē saskaņā ar Regulu (EEK) Nr. 2377/90.
            
         
               (2)
            
            
               Ceftiofūrs patlaban ir iekļauts Regulas (EEK) Nr. 2377/90 I pielikumā attiecībā uz govju un cūku muskuļiem, taukiem, aknām un nierēm un govju pienu. Ieraksts par ceftiofūru minētajā pielikumā ir jāgroza, ietverot aitu un visu pārtikā izmantojamo zīdītājdzīvnieku sugu muskuļus, taukus, aknas, nieres un pienu.
            
         
               (3)
            
            
               Viela polietilēnglikola sorbitānmonooleāts patlaban ir iekļauta Regulas (EEK) Nr. 2377/90 II pielikumā attiecībā uz visām produktīvajām sugām. Šis ieraksts par polietilēnglikola sorbitānmonooleātu pielikumā jāaizstāj ar ierakstu par polietilēnglikola sorbitānmonooleātu un -trioleātu, aptverot polietilēnglikola sorbitāntrioleātu attiecībā uz visām produktīvajām sugām.
            
         
               (4)
            
            
               Tādēļ attiecīgi jāgroza Regula (EEK) Nr. 2377/90.
            
         
               (5)
            
            
               Līdz šās regulas piemērošanai ir jāatvēl pietiekams laikposms, lai dalībvalstis, ņemot vērā šās regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (6)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I un II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2006. gada 16. oktobra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 16. augustā
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 1055/2006 (OV L 192, 13.7.2006., 3. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      A.   Regulas (EEK) Nr. 2377/90 I pielikumā iekļauj šādas vielas (to farmakoloģiski aktīvo vielu saraksts, kurām ir noteikts maksimāli pieļaujamais atliekvielu daudzums):
      1.   Pretinfekcijas līdzekļi
      1.2.   Antibiotikas
      1.2.2.   Cefalosporīni
      
         
                     Farmakoloģiski aktīvā(-ās) viela(-as)
                  
                  
                     Marķieratliekas
                  
                  
                     Dzīvnieku suga
                  
                  
                     Maksimāli pieļaujamais atliekvielu daudzums
                  
                  
                     Mērķaudi
                  
               
                     “Ceftiofūrs
                     
                  
                  
                     Visu to atlieku summa, kas saglabā β-laktama struktūru, izteikta kā dezfuroileceftiofūrs
                  
                  
                     Visas produktīvās zīdītāju sugas
                  
                  
                     1 000 μg/kg
                  
                  
                     Muskuļi
                  
               
                     2 000 μg/kg
                  
                  
                     Tauki (1)
                     
                  
               
                     2 000 μg/kg
                  
                  
                     Aknas
                  
               
                     6 000 μg/kg
                  
                  
                     Nieres
                  
               
                     100 μg/kg
                  
                  
                     Piens
                  
               
      B.   Regulas (EEK) Nr. 2377/90 II pielikumā iekļauj šādu vielu (to vielu saraksts, uz kurām neattiecas maksimāli pieļaujamais atlieku daudzums):
      3.   Vielas, ko parasti atzīst par nekaitīgām
      
         
                     Farmakoloģiski aktīvā(-ās) viela(-as)
                  
                  
                     Dzīvnieku suga
                  
               
                     “Polietilēnglikola sorbitānmonooleāts un -trioleāts
                     
                  
                  
                     Visas produktīvās sugas”
                  
               
      
         (1)  Cūku sugām šis MPAD attiecas uz “ādu un taukiem dabīgās proporcijās”.”